钦定古今图书集成/理学汇编/学行典/第139卷 > 易经 > 《同人卦》
## 钦定古今图书集成/理学汇编/学行典/第139卷 > 易经 > 《同人卦》

《象》曰：“出门同人”，又谁咎也。

〈程传〉《出门》“同人于外”，是其所同者广，无所偏私，人之同也，有厚薄亲疏之异，过咎所由生也。既无所偏党，谁其咎之。〈大全〉诚斋杨氏曰：“门室之始，初九，同人之始，吾与人曷尝不同？隔之者门也。吾一出门，则天地四方，孰不吾同者，何咎之有？”